ai4bharat/Pralekha huggingface dataset:
ریلوے کی وزارت
ریلوے کی وزارت نے پی آر ایس کاؤنٹر ٹکٹوں کی منسوخی اور ریزرویشن کاؤنٹروں پر کرایے کی واپسی کے سلسلے میں وقت کی حد 6 مہینے سے آگے بڑھا دی ہے۔ یہ 21 مارچ 2020 سے 31 جولائی 2020 تک کے سفر کے لیے ہے
اس کا اطلاق صرف ٹائم ٹیبل والی منسوخ شدہ باضابطہ ٹرینوں پر ہوگا
نئی دہلی،7/جنوری ، ریلوے کی وزارت نے پی آر ایس کاؤنٹر ٹکٹوں کی منسوخی اور ریزرویشن کاؤنٹروں پر کرایے کی واپسی کے سلسلے میں وقت کی حد 6 مہینے سے آگے بڑھا کر 9 مہینے تک کر دی ہے۔ یہ21 مارچ 2020 سے 31 جولائی 2020 تک کے سفر کے لیے ہے۔ اس کا اطلاق سفر ٹائم ٹیبل والی اُن باضابطہ ٹرینوں کے لیے ہوگا جن کو ریلوے نے منسوخ کیا ہوگا۔ جو ٹکٹ 139 یا آئی آر سی ٹی سی کی ویب سائٹ کے ذریعے منسوخ کرائے گئے ہوں اس طرح ٹکٹ ریلوے کو پیش کرنے کی وقت کی حد ریزرویشن کاؤنٹروں پر سفر کی تاریخ سے 9 مہینے تک بڑھا دی گئی ہے۔
سفر کی تاریخ کے خاتمے کے 6 مہینے کے بعد بہت سے مسافروں نے اپنے ٹکٹ ٹی ڈی آر کے ذریعے یا اصل ٹکٹ کے ساتھ درخواست کے ذریعے زونل ریلوے کے کلیم آفس میں جمع کرادیئے ہوں گے ا ن کا کرایے کا پی آر ایس کاؤنٹر ٹکٹوں کا مکمل ریفنڈ کی اجازت اس طرح کے مسافروں کے لیے ہوگی۔
اس سے پہلے ٹکٹ کی منسوخی اور کرایے کی واپسی کے سلسلے میں جامع رہنما خطوط کووڈ-19 کی وجہ سے جاری کیے جاچکے ہیں۔ ریلوے کی طرف سے جو ٹرینیں منسوخ کی گئی ہیں ان کے تحت پی آر ایس کاؤنٹر ٹکٹوں کو جمع کرنے کا وقت سفر کی تاریخ سے 6 مہینے تک دیا گیا تھا۔  اور 139 یا آئی آر سی ٹی سی کی ویب سائٹ کے ذریعے منسوخ کرائے گئے ٹکٹوں کا ریفنڈ کاؤنٹروں پر سفر کی تاریخ سے 6 مہینے تک کے لیے دیا گیا تھا۔
وزارت اطلاعات ونشریات
دور درشن سرکار کی حصولیابیوں پر ایک دستاویزی فلم ’دھروہربھارت کی-پنراُتھان کی کہانی‘نشر کرے گا
یہ سریز نئے قومی تاریخی مقامات کی تعمیر سے متعلق وزیر اعظم جناب نریندر مودی کے وژن و اُس پر عمل آوری کے بارے میں معلومات فراہم کرتی ہے
یہ دستاویزی فلم ثقافتی اتحاد اور فخر کے ہمارے جذبے کے احیاء کا بیان کرتی ہے
قومی تاریخی مقامات کودستاویزی حیثیت دینے والی دو حصوں کی یہ سریز 14 اور 15اپریل کو نشر ہوگی اور اس کی پیشکش مقبول ڈیجیٹل میڈیا پیش کنندہ کامیا جانی کے ذریعے کی جائے گی
ہندوستان کے ہال کی طاقت ہماری مالا مال ثقافتی ، روحانی اور قومی اقدار کی معلومات میں پوشیدہ ہے۔آج کے اس ترقی پذیر موڑ پر دور درشن دو حصے والی ایک دستاویزی فلم ’دھروہر بھارت کی-پُنراتھان کی کہانی‘نشر کرے گا۔دور درشن نیشنل پر اس کی پہلی قسط 14اپریل 2023 کو رات 8بجے اور دوسری قسط 15اپریل 2023 کو رات 8بجے نشر ہوگی۔ اس دستاویزی فلم کی پیشکش مقبول ڈیجیٹل میڈیا پیش کنندہ کامیا جانی کریں گی۔
اس دستاویزی فلم کے لئے اپنی خاص بات چیت میں وزیر اعظم جناب نریندر مودی نے کہا ’’ہمارے فوجیوں نے اپنی پوری زندگی وقف کردی اور ہماری مادر وطن کے ایک ایک انچ کے تحفظ کے لئے انہوں نے اپنا سب کچھ نچھاور کردیا۔ان کی قربانی کو صرف لفظوں میں نہیں ناپا جاسکتا ۔ آنے والی نسلوں کو تحریک دینے کے لئے اس کے عظمت اور اہمیت کو زندہ کرنا ہوگا۔‘‘
ان کے اسی وژن کے عین مطابق یہ دستاویزی فلم ہندوستان کے ثقافت اتحاد اور فخر کے جذبے کو دوبارہ زندہ کرنے کی سمت میں پچھلے کچھ برسوں کے دوران ہندوستان کے ذریعے کی گئی اہم کوششوں کو دکھائے گی۔جلیانوالا باغ جیسے حب الوطنی سے بھرے ہوئے مقامات کے تحفظ کے ساتھ ساتھ اس کے تقدس کو یقینی بنانا، رام جنم بھومی، کاشی وشوناتھ دھام، سومناتھ دھام اور کیدارناتھ دھام جیسے ہمارے ثقافتی مراکز کے شاندار حوصلے کو دوبارہ زندہ کرنا ، کرتار پور صاحب جیسے روحانی مقامات کو اعزاز دینا، سیلولر جیل جیسے تحریکی مراکز پر ہمارے مجاہدین آزادی کی زندگی کا جشن منانا ، انڈیا گیٹ پر نیتا جی کے وسیع مجسمے کے توسط سے نیتا جی سبھاش چندر بوس کی خدمات کو مرکز میں لانا اور جنگی یادگار کے توسط سے ہمارے ماضی و حال کے محبان وطن کے عظیم تعاون کا اعزاز کرنا وغیرہ جیسے کچھ موضوعات اس دستاویزی فلم میں پیش کئے گئے ہیں۔
وزیر اعظم جناب نریندر مودی کے ذریعہ کیا گیا اعلان-’’پراتن مہان پرامپراؤں کے پرتی آکرشن‘‘یا ہمارے قدیم اور غیر معمولی وراثت میں دلچسپی-سماج کے تمام طبقات کی شراکت داری کے ساتھ ایک ملک گیر واقعہ بن گیا ہے۔یہ دستاویزی فلم اسی نظریہ کا ایک عکس ہے۔ہمارے مشترکہ افتخار نے جہاں ہمیں خاص طور سے پچھلے کچھ برسوں میں اپنے پن کے جذبے کے ساتھ پھر سے زندہ کردیا ہے، وہیں آج کے نوجوانوں کے لئے یہ ضروری ہے کہ وہ ہمارے مجاہدین آزادی کی قربانیوں کی اہمیت کو پوری طرح سے سمجھیں اور ان کی وراثت کو یاد کریں ۔
اسی طرح سابرمتی آشرم جیسے تعمیر نو اور خوبصورت بنائے گئے ہمارے روحانی مراکز کی پاکیزگی ، اسٹیچو آف یونٹی اور پنچ تیرتھ جیسی نئی یادگاروں و مورتیوں کی تعمیر کے پیچھے کے اسباب کو اس دستاویزی فلم کے توسط سے پوری طرح سے سمجھا جاسکتا ہے۔اختصار میں ، دوحصوں والی یہ دستاویزی فلم ہندوستان کی وسیع و زندہ ثقافت ، اس کے احیاء و اس کو اپنانے اور ایسا کرنے کے عمل میں ہماری مالا مال و متنوع وراثت کا جشن منانے کا ایک پرکشش اظہار ہے۔
’’دھروہر بھارت کی‘‘ہر ہندوستانی کے ساتھ ساتھ ہر جگہ ہندوستانیوں کے دل میں خوشی اور فخر کا جذبہ پیدا کرے گی۔اپنی جڑوں کے سفر کا تجربہ کرکے ہی ہم اپنے شاندار مستقبل کے راستے پر چل سکتے ہیں۔
بھارتی چناؤ کمیشن
کیرالہ اور مغربی بنگال کی ریاستی کونسل کے ضمنی انتخابات
نئی دہلی۔ 31 اکتوبر ذیل میں دی گئیں تفصیلات کے مطابق کیرالہ اور مغربی بنگال کی ریاستی کونسل کی دو عارضی نشستیں خالی ہیں: -
|
|
ریاست
|
|
اراکین کے نام
|
|
نشست خالی ہونے کی وجہ
|
|
نشست خالی ہونے کی تاریخ
|
|
میعاد
|
|
کیرالہ
|
|
جناب جوز کے منی
|
|
استعفیٰ
|
|
11.01.2021
|
|
01.07.2024تک
|
|
مغربی بنگال
|
|
محترمہ ارپیتا گھوش
|
|
استعفیٰ
|
|
15.09.2021
|
|
02.04.2026 تک
. 2کمیشن نے پریس نوٹ نمبر ECI/PN/67/2021، مورخہ 28.05.2021 کے ذریعہ یہ طے کیا تھا کہ ملک میں کووڈ – 19 کی دوسری لہر کے باعث ، جب تک وبائی صورتحال میں نمایاں طور پر بہتری نہیں آتی ہے اور حالات سازگار نہیں ہوتے، کیرالہ کی ریاستی کونسل کے ضمنی انتخابات کا انعقاد مناسب نہیں ہوگا۔
. 3کمیشن نے ریاست کیرالہ کی صورتحال کا ازسر نو جائزہ لینے اور تمام متعلقہ حقائق کو مدنظر رکھنے کے بعد، اب کیرالہ اور مغربی بنگال کی ریاستی کونسل کے لیے مندرجہ ذیل پروگرام کے مطابق مذکورہ بالا دو ضمنی انتخابات کرانے کا فیصلہ کیا ہے۔:
|
|
سلسلہ وار نمبر
|
|
پروگرام
|
|
تاریخ
|
|
|
|
نوٹی فکیشن کا اجراء
|
|
9 نومبر 2021 
|
|
|
|
نامزدگی کی آخری تاریخ
|
|
16 نومبر 2021 
|
|
|
|
نامزدگی کی جانچ
|
|
17 نومبر 2021 
|
|
|
|
امیدواری واپس لینے کی آخری تاریخ
|
|
22 نومبر 2021 
|
|
|
|
ووٹنگ کی تاریخ
|
|
29 نومبر 2021 
|
|
|
|
ووٹنگ کے اوقات
|
|
09:00 صبح تا 04:00 شام
|
|
|
|
رائے شماری
|
|
29 نومبر 2021  05:00 شام
|
|
|
|
انتخابی عمل مکمل ہونے کی تاریخ
|
|
یکم دسمبر 2021 
. 4 کووڈ – 19 کے وسیع رہنما خطوط جیسا کہ ہندوستان کی انتخابی کمیشن نے پہلے ہی جاری کیا ہے اور ساتھ ہی انتخابی کمیشن کی طرف سے جاری کردہ حالیہ رہنما خطوط جو کہ 28.09.2021 کے پریس نوٹ کے پیرا 06 میں موجود ہیں لنک https://eci.gov.in/candidate-political پر دستیاب ہیں۔ انتخابی عمل کے دوران جہاں کہیں بھی یہ قابل اطلاق ہے، تمام افراد کے لیے اس پر عملدرآمد لازمی ہے۔
. 5متعلقہ ریاستوں کے چیف سکریٹریوں کو ہدایت دی جا رہی ہے کہ وہ ریاست سے ایک سینئر افسر کو تعینات کریں تاکہ یہ یقینی بنایا جا سکے کہ انتخابات کے انعقاد کے انتظامات کرتے وقت کووڈ – 19 کے حفاظتی اقدامات سے متعلق موجودہ ہدایات کی تعمیل کی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12384
(Visitor Counter : 113
وزارت دفاع
مسلح افواج کی کارروائی کی صلاحیتوں میں اضافے کے لئے ڈی اے سی نے 7800 کروڑ روپے کی تجاویز کو منظوری دی
وزیر دفاع جناب راج ناتھ سنگھ کی صدارت میں 24 اگست 2023 کو منعقدہ دفاعی خریداری کونسل  کی میٹنگ میں تقریبا 7800 کروڑ روپے کی کیپٹل خریداری کی تجاویز کے لئے ضرورت کے لئے قبولیت  دے دی ہے۔ بھارتی فضائیہ کی صلاحیت میں اضافے کے لئے ڈی اے سی نے ایم آئی -17 وی -5 ہیلی کاپٹروں پر الیکٹرانک وار ایئر  کو نصب کرانے کی خاطر خریداری  کے زمرے میں خریداری کو اے او این دے دیا ہے، جس سے ہیلی کاپٹروں کی بقا میں اضافہ ہوگا۔ ای ڈبلیو سوئیٹ بھارت الیکٹرانکس لمیٹڈ  سے خریدار جا ئے گا۔
ڈی اے سی نے میکنائزڈ انفینٹری اور آرمرڈ رجیمنٹس کے لئے گراؤنڈ بیسڈ آٹونومس سسٹم کی خریداری کی بھی منظوری دی ہے، جو بغیر انسان کے نگرانی ، گولی بارود ، ایندھن اور فاضل پرزوں کی لاجسٹک کی فراہمی اور محاذ جنگ میں ہلاک ہونے والوں کو واپس لے جانے جیسے مختلف آپریشنز میں مدد ملے گی۔
ڈی اے سی نے 7.62x51 ایم ایم ہلکی مشین گن  اور پل بنانے والے ٹینک  کی خریداری کے لئے بھی اجازت دے دی ہے۔ ایل ایم جی کے حصول سے انفینٹری کی فوجوں کی جنگی صلاحیت میں اضافہ ہو گا، جبکہ ڈی ایل ٹی کی خریداری سے میکنائزڈ فورسز کی نقل وحمل میں تیزی آئے گی۔ پروجیکٹ شکتی کے تحت بھارتی فوج کے لئے لیپ ٹاپس اور ٹیبلٹ کے لئے بھی منظوری دے دی گئی ہے۔ یہ تمام خریداریاں صرف ملکی فروخت کاروں سے ہی کی جائیں گی۔
بھارتی بحریہ کے ایم ایچ -60 آر ہیلی کاپٹر وں کی کارروائی کی صلاحیت میں اضافے کے لئے ڈی اے سی نے ان ہیلی کاپٹروں کے لئے ہتھیاروں کی خریداری کو بھی منظوری دے دی ہے۔
۔۔۔۔۔۔۔۔۔۔۔۔۔۔۔۔۔۔

U-8775
(Visitor Counter : 50
جل شکتی وزارت
جل شکتی ابھیان نے مانسون کے پیش نظر تیاریاں شروع کیں
نئی دہلی ،28؍اپریل2020: ‘جل شکتی ابھیان’-اپنے مختلف عناصر کے توسط سے دیہی معیشت کو فروغ دینے اور موجودہ صحتی بحران سے نمٹنے کے لئے پوری طور سے کمر بستہ ہے۔ اس سال کووڈ-19 کے ہنگامی حالات کے نتیجے میں اور دیہی علاقوں میں بڑی تعداد میں دستیاب لیبر فورس کے پیش نظر، یہ ابھیان اب آنے والے مانسون سیزن کے لئے تیاریوں میں مصروف ہے۔
پہلی مرتبہ دیہی ترقیات کے محکمے ، آبی وسائل کے محکمے، دریائی ترقیات اور گنگا احیاء ، اراضی وسائل اور پینے کے پانی اور صفائی ستھرائی کے محکمے کی جانب سے تمام ریاستوں اور مرکز کے زیر انتظام علاقوں کے نام ایک مشترکہ ایڈوائزری جاری کی گئی ہے، جس کا تعلق اس سال کے آنے والے مانسون سیزن اور پانی کو محفوظ کرنے کے لئے اپنائے جانے والے طریقوں اور پانی کو زمین میں جذب کرنے کے لئے اپنائی جانے والی حکمت عملی سے ہے، جو ملک کے لئے از حد اہمیت کا حامل پہلو ہے۔
گزشتہ برس جل شکتی ابھیان کا آغاز کیا گیا تھا اور اس نے ملک بھر کے 256آبی قلت والے اضلاع کا احاطہ کیا تھا۔ یہ ابھیان ایک عوامی تحریک ہے اور تمام تر شراکت داروں کو آبی تحفظ کے دائرے کے تحت لاتا ہے۔ ساتھ ہی ساتھ پانی کی بچت کرنا بھی سکھاتا ہے اور گزشتہ برس اس کے ملک گیر اثرات مرتب ہوئے تھے۔اس ابھیان کے تحت 6.5کروڑ سے زائد افراد اس میں شامل ہوئے تھے، جس میں ریاستی حکومتیں ، مرکزی حکومت، مہذب سماج کی تنظیمیں ، پنچایتی راج کے ادارے اور برادریاں بھی شامل تھیں۔ 75 لاکھ سے زائد اور دیگر آبی وسائل اور ذخائر اور تالابوں کی بحالی عمل میں آئی تھی اور ایک کروڑ آبی تحفظ اور بارانی پانی کو بروئے کارلانے کے بنیادی ڈھانچے وضع کئے گئے تھے۔
اس رد عمل سے حوصلہ حاصل کرتے ہوئے اس سال کے لئے زیادہ شدید حکمت عملی وضع کی گئی ہے۔تاہم موجودہ صحتی ہنگامی حالات کے مد نظر مرکزی حکومت کے افسران کو اس ابھیان میں اس موسم گرما کے دوران تعینات نہیں کیا جائے گا۔ اس کے پیش نظر اس امر کو یقینی بنایا جائے گا کہ تمام تر دستیاب وسائل کا زیادہ سے زیادہ بہتر استعمال عمل میں لایا جائے اور اس سال مانسون سیزن میں بارش کا پانی زیادہ سے زیادہ مقدار میں جمع کیا جائے اور اس سلسلے میں تیاریاں جاری ہیں۔
وزارت داخلہ نے لاک ڈاؤن کی مدت کے دوران ایم این جی آر ای جی ایس کام ؍پینے کے پانی اور صفائی ستھرائی کے کاموں کو شروع کرنے کی اجازت دے دی ہے اور اس میں ترجیح آبپاشی اور آبی تحفظ سے متعلق کاموں کو دی جائے گی۔ مرکزی اور ریاستی شعبے کی آبپاشی اور آبی تحفظ کے شعبے کی اسکیموں کے نفاذ کی بھی اجازت دی گئی ہے۔ انہیں ایم این آر ای جی ایس کاموں کے ساتھ سلیقے سے ترتیب دیا جاسکتا ہے۔ اس کے لیے اس بات کو یقینی بنایا جائے گا کہ تمام تر کام سماجی فاصلہ برقرار رکھتے ہوئے انجام دیا جائے۔کام کے دوران فیس ماسک استعمال کئے جائیں، ماسک تقسیم کئے جائیں اور دیگر ضروری احتیاط کی جائے ۔روایتی آبی ذرائع کا احیاء کیا جائے۔ جن آبی ذرائع پر ناجائز قبضے ہوگئے ہیں ان قبضوں کو ہٹایا جائے ۔ جھیلوں اور تالابوں کی گاد نکالی جائے اور پانی لانے اور نکالنے کے راستے تعمیر کئے جائیں۔ طاس کے علاقے کی صفائی کی جائے۔اسی طریقے سے چھوٹے دریاؤں کا احیاء کیا جائے اور اس کے لئے مقامی افراد پر مبنی دریائی طاس انتظام پر مبنی طریقے اپنائے جاسکتے ہیں۔ ایسی سرگرمیاں دیہی علاقوں میں پانی کی ہمہ گیری میں اضافہ کریں گی اور جل شکتی کی وزات کی جانب سے جاری جل جیون مشن کو مستحکم بنائیں گی۔ اس کے علاوہ جل جیون مشن کے لئے مقامی برادری کے ذریعے ویلیج ایکشن پلان تیار کیا گیا ہے، جو دیہی سرگرمیوں کو ٹھوس ڈھانچہ فراہم کرے گا۔
وزارتِ تعلیم
وزارت داخلہ نے سی بی ایس ای سے منسلک 3000 اسکولوں کو ، سی بی ایس ای بورڈ کے امتحانات کی جوابات کی کاپیوں کا جائزہ لینے کے پورے بھارت جائزہ مرکزوں کے طور پر کھولنے کی اجازت دی
اس اجازت سے جوابات کی ڈیڑھ کروڑ کاپیوں کو فوری طور پر جانچنے میں مدد ملے گی – جناب رمیش پوکھریال نشنک
نئی دہلی، 09 مئی 2020 / وزارت داخلہ نے آج سی بی ایس ای سے منسلک 3000 اسکولوں کو کھولے جانے کی اجازت دی۔ پورے بھارت میں ان اسکولوں میں سی بی ایس ای بورڈ امتحانات کی جوابات کی کاپیوں کو جانچنےمیں مدد ملے گی۔ ایچ آر ڈی کے مرکزی وزیر جناب رمیش پوکھریال نشنک نے اجازت دینے پر امور داخلہ کی وزارت کے تئیں اظہار تشکر کیا۔ انہوں نے کہا کہ پورے بھارت میں جائزہ مرکزوں کے طور پر سی بی ایس ای سے وابستہ 3000 اسکولوں کی نشاندہی کی گئی ہے اور امتحانات کی کاپیاں جانچنے کے واحد مرکز کے طور پر ان اسکولوں کو اجازت دے دی جائے گی۔
جناب نشنک نے امید ظاہر کی کہ اس سے جوابات کی ڈیڑھ کروڑ کاپیوں کو جلد جانچنے میں مدد ملے گی۔ نتائج کا اعلان بورڈ کے بقیہ امتحانات کرائے جانے کے بعد کیا جائے گا (جو یکم جولائی سے 15 جولائی 2020 کے درمیان کرائے جائیں گے(۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2409
(
وزیراعظم کا دفتر
وزیر اعظم نے گرودیو ٹیگور کو ان کی تاریخ پیدائش پر خراج عقیدت پیش کیا
وزیر اعظم جناب نریندر مودی نے گرودیو ٹیگور کو ان کی تاریخ پیدائش پر خراج عقیدت پیش کیا ہے۔
ایک ٹویٹ میں، وزیر اعظم نے کہا؛
’’ان کی تاریخ پیدائش کے موقع پر گرودیو ٹیگور کو میرا خراج عقیدت۔ فن سے لے کر موسیقی تک اور تعلیم سے لے کر ادب تک، انہوں نے کئی شعبوں میں انمٹ نقوش چھوڑے ہیں۔ ہم ایک خوشحال، ترقی پسند اور روشن خیال ہندوستان کے لیے ان کے وژن کو پورا کرنے کے لیے اپنے عزم کا اعادہ کرتے ہیں۔‘‘
بجلی کی وزارت
بھارتی بجلی مارکیٹ آلودگی سے پاک ہونے کی طرف گامزن
بجلی کے مرکزی وزیر نے ویڈیو کانفرنسنگ کے ذریعے بجلی میں گرین ٹرم اہیڈ مارکیٹ  کا آغاز کیا
مارکیٹ دنیا میں قابل تجدید توانائی کے شعبے کے لئے پہلا خصوصی پروڈکٹ ہے
مسابقتی قیمتوں اور شفاف اور لچکدار حصولی کے ذریعے جی ٹی اے ایم، آر ای خریداروں کو فائدہ پہنچائے گا: آر کے سنگھ
پورے ملک کے بازاروں تک رسائی حاصل کر کے بیچنے والوں کو بھی فائدہ ملے گا
ہندستان کی مختصر مدتی بجلی مارکیٹ کو آلودگی سے پاک بنانے کی طرف پہلے قدم کے طور پر بجلی اور جدید اور قابل تجدید توانائی کے وزیر مملکت  اور وزیر مملکت  جناب آر کے سنگھ نے آج ، یکم ستمبر 2020 کو نئی دہلی میں ویڈیو کانفرنس کے ذریعے بجلی میں ملک گیر سطح پر گرین ٹرم اہیڈ مارکیٹ  کا آغاز کیا۔
آغاز کے بعد اظہار خیال کرتے ہوئے جناب سنگھ نے کہا ، "جی ٹی اے ایم پلیٹ فارم متعارف کرانے سے آر ای سے بھرپور ریاستوں پر بوجھ کم ہوگا اوررعایت دے کر ان کی حوصلہ افزائی ہوگی کہ وہ آر ای کی صلاحیت کو اپنے آر پی او سے آگے بڑھاسکیں۔ اس سے آر ای تاجروں کی صلاحیت میں اضافہ ہو گا اور ملک کے آر ای صلاحیت کے اضافی اہداف کو حاصل کرنے میں مدد ملے گی۔ انہوں نے مزید کہا کہ جی ٹی اے ایم پلیٹ فارم قابل تجدید توانائی کے شعبے میں حصہ لینے والوں کی تعداد میں اضافے کا باعث بنے گا۔ اس سے مسابقتی قیمتوں اور شفاف اور لچکدار حصولی کے ذریعے آر ای کے خریداروں کو فائدہ ہوگا۔ اس سے پین-انڈیا مارکیٹ تک رسائی فراہم کرکے آر ای بیچنے والوں کو بھی فائدہ ہوگا۔
سنہ 2022 تک حکومت ہند نے 175 گیگا واٹ کی آر ای صلاحیت حاصل کرنے کا ہدف متعین کیا ہے جس سے ملک گیر سطح پر قابل تجدید توانائی کی توسیع ہو رہی ہے۔ گرین ٹرم اہیڈ مارکیٹ کے معاہدوں سے آر ای پیدا کرنے والوں کو قابل تجدید توانائی کی فروخت کیلئے اضافی راہیں مہیا ہوں گی۔ اداروں کو قابل تجدید بجلی خریدنے کے لئے مسابقتی قیمتوں پر اہل بنائے گا تاکہ وہ قابل تجدید خریداری کی واجبات  کو پورا کریں اور آلودگی سے پاک بجلی خریدنے کے لئے ماحولیاتی طور پر باشعور صارفین اور اداروں کو ایک پلیٹ فارم مہیا کر سکیں۔
جی ٹی اے ایم کی اہم خصوصیات:
- جی ٹی اے ایم کے ذریعہ لین دین فطری طور پر دو طرفہ ہوگا جس میں متعلقہ خریداروں اور فروخت کنندگان کی واضح شناخت ہوگی ، آر پی او کے اکاؤنٹنگ میں کوئی دقت نہیں ہوگی۔
- جی ٹی اے ایم معاہدوں کو سولر آر پی او اور نان سولر آر پی او میں الگ کردیا جائے گا کیونکہ آر پی او کے اہداف کو بھی الگ کردیا گیا ہے۔
- مزید برآں ، دو حصوں کے اندر جی ٹی اے ایم معاہدوں میں گرین انٹراڈے ، ڈے اہیڈ کنٹنجینسی ، روزانہ اور ہفتہ وار معاہدے ہوں گے۔
- گرین انٹراڈے کنٹریکٹ اینڈ ڈے اہیڈ کنٹنجینسی کنٹریکٹ - بولی 15 منٹ کے ٹائم بلاک کے اعتبار سے میگاواٹ کی بنیاد پر ہوگی۔
- یومیہ اور ہفتہ وار معاہدے۔ بولی میگا واٹ کی بنیاد پر ہوگی۔ خریدار اور بیچنے والے دونوں بولی جمع کراسکتے ہیں ، تاہم بیچنے والا قیمت  کے ساتھ ساتھ 15 منٹ کے ٹائم بلاک کے اعتبار سے مقدار  کے لحاظ سے پروفائل فراہم کرے گا۔
- قیمت کی دریافت مستقل بنیاد پر ہوگی۔ یعنی قیمت وقت کی ترجیحی بنیاد پر۔ اس کے بعد بازار کے حالات کو دیکھ کر کھلی نیلامی روزانہ اور ہفتہ وار معاہدوں کے لئے شروع کی جا سکتی ہے۔
- بجلی کے مرکزی وزیر نے یہ بھی بتایا کہ قابل تجدید توانائی کے فروغ کے لئے بجلی کی مارکیٹ میں دیگر مصنوعات تیار کی جا رہی ہیں اور جلد ہی انہیں مارکیٹ میں پیش کیا جائے گا۔
وزارت دفاع
وزیر دفاع جناب راج ناتھ سنگھ نے، ہندوستانی بحریہ کے اہلکاروں کی عملی تربیت کو بڑھانے کے لیے کوچی میں مربوط سمولیٹر کمپلیکس ‘دھرو’ کا افتتاح کیا
وزیر دفاع جناب راج ناتھ سنگھ نے 21 جون 2023 کو جنوبی بحریہ کمانڈ، کوچی میں مربوط سمولیٹر کمپلیکس  'دھرو' کا افتتاح کیا۔ آئی ایس سی ‘دھرو’ میں جدید ترین مقامی طور پر تیار شدہ سمولیٹرز ہیں، جو ہندوستانی بحریہ میں عملی تربیت کو نمایاں طور پر بڑھائیں گے۔ ان سمولیٹرز میں نیویگیشن، فلیٹ آپریشنز اور بحری حکمت عملیوں کا حقیقی وقت کا تجربہ فراہم کرنے کا تصور پیش کیا گیا ہے۔ ان سمولیٹرز کو دوست ممالک کے عملے کی تربیت کے لیے بھی استعمال کیا جائے گا۔
کمپلیکس میں تصور کیے گئے بہت سے سمولیٹروں میں سے، وزیر دفاع نے ملٹی اسٹیشن ہینڈلنگ سمولیٹر ، ایئر ڈائریکشن اور ہیلی کاپٹر کنٹرول سمولیٹر  اور ایسٹرو نیوی گیشن ڈوم کا دورہ کیا۔ اے آر آئی پرائیو لمیٹڈ، نئی دہلی کے ذریعہ تیار کردہ شپ ہینڈلنگ سمولیٹر 18 ممالک کو برآمد کیے گئے ہیں۔ انفو ویزن ٹیکنالوجیز پرائیویٹ لمیٹڈ کی طرف سے تیار کردہ ایسٹرو نیوی گیشن ڈوم ہندوستانی بحریہ میں اپنی نوعیت کا پہلا ہے۔
انسٹی ٹیوٹ فار سسٹمز اسٹڈیز اینڈ اینالیسز ، ایک ڈی آر ڈی او لیبارٹری کے ذریعہ تیار کردہ - اے ڈی ایچ سی ایس تربیت یافتہ افراد کو حقیقی وقت میں آپریشنل ماحول منظر نامہ فراہم کرنے کے قابل ہوگا۔ یہ تکنیکی طور پر ترقی یافتہ سمولیٹر 'آتم نر بھر بھارت' پہل کے اشارہ کرنے والے ہیں اور ملک کے لیے دفاعی برآمدات کی زبردست صلاحیت کا مظاہرہ کرنے والے ہیں۔ کمپلیکس میں مقامی طور پر تیار کردہ کچھ دیگر سمولیٹروں میں کامبیٹ مینجمنٹ سسٹم اور میری ٹائم ڈومین آگاہی لیب شامل ہیں۔
افتتاح کے دوران، جناب راج ناتھ سنگھ نے ان سمولیٹروں کی ترقی میں شامل فرموں کے سینئر نمائندوں سے بھی بات چیت کی۔
۔۔۔۔۔۔۔۔۔۔۔۔۔۔۔۔۔۔

U-6333
(Visitor Counter : 57
وزارت خزانہ
وزیر خزانہ محترمہ نرملا سیتا رمن نے برطانیہ کی بین الاقوامی تجارت کی وزیر عزت مآب میری ایلزبتھ ٹرس کے ساتھ دوطرفہ میٹنگ کی
نئی دہلی5 فروری2021:محکمہ خزانہ اور کارپوریٹ امور کی وزیر محترمہ نرملا سیتارمن نے آج یہاں برطانیہ کی بین الاقوامی تجارت کی وزیر عزت مآب میری ایلزبتھ ٹرس سے ملاقات کی۔
محترمہ میری ایلزبتھ ٹرس نے مستقبل رُخی جدید نوعیت کے بجٹ کے لئے ہندوستان کو مبارکباد دی جس میں سرمایہ کاری اور کووڈ-19 کے بعد کی دنیا میں بحالی پر توجہ مرکوز کی گئی ہے۔
محترمہ ٹرس نے ہندوستان کے فن ٹیک، ڈیجیٹل معیشت ، اسٹارٹ اپس، اختراع اور ڈیٹا کے شعبوں میں اہم مقام کا اعتراف کیا۔محترمہ ٹرس نے کووڈ-19 عالمی وبا سے نمٹنے میں ہندوستان کے برقت اور مؤثر اقدامات کو بھی سراہا۔ کووڈ ویکسین کے میدان میں قریبی تعاون سے دونوں ملکوں کے درمیان قریبی اور بھروسہ مند ساجھیداری کا اظہار ہوا ہے۔ برطانیہ کی حکومت دنیا کی سب سے بڑی جمہوریت کے ساتھ قریبی تال میل کی خواہشمند ہے۔
محترمہ سیتارمن نے بجٹ کے ذریعہ لائی گئی اصلاحات کو اجاگر کیا اور برطانیہ کے لئے ساتھ قریبی اشتراک کے شعبوں کی نشاندہی کی جس میں بنیادی ڈھانچے میں سرمایہ کاری، بیمہ سیکٹر اور چھوٹی اور درمیانی صنعتوں کی عالمی صنعتوں میں شمولیت شامل ہیں۔
وزیر خزانہ نے کہا کہ دونوں ملکوں کے درمیان مختلف شعبوں میں قریبی اشتراک ہندوستان برطانیہ سالانہ اقتصادی اور مالی مذاکرات کے ذریعہ جاری ہے۔ یہ بھی ذکر کیا گیا کہ ہندوستان اور برطانیہ کسٹمز تعاون اور کسٹمز کے معاملات میں باہمی انتظامی مدد بھی کررہے ہیں۔
میٹنگ میں برطانیہ کو ہندوستان کا ایک اہم دوطرفہ ساجھیدار قرار دیتے ہوئے ان کی اہمیت پر روشنی ڈالی گئی۔ جو مضبوط روشن خیال جمہوریتوں، مشترکہ تارکین وطن برادریوں ، تجارت اور سرمایہ کاری کے ساتھ اہم پارٹنر ہیں۔ دونوں فریقوں نے یہ بات تسلیم کی کہ گزشتہ دہائی سے دوطرفہ تجارت کو فروغ ہوا ہے اور دونوں ملکوں کے پاس اس طرح کے بے پناہ امکانات ہیں کہ وہ کووڈ کے بعد کی اور بریکسٹ کے بعد کے منظرنامے میں اپنے تعاون کو اور بھی مستحکم کریں۔
وزارتِ تعلیم
فروغ انسانی وسائل کے مرکزی وزیر نے این ای پی مسودہ کے سلسلے میں جنوبی ہند کی ریاستوں کے ارکان پارلیمنٹ کے ساتھ سلسلے وار ملاقاتیں کیں
نئی دہلی،2؍اگست2019؍فروغ انسانی وسائل کے مرکزی جناب رمیش پوکھریال ‘نشنک’نے نئی تعلیمی پالیسی  کے مسودہ کے سلسلے میں پچھلے چند دنوں میں کرناٹک، کیرالہ، آندھرا پردیش، تمل ناڈو، اُڈیشہ اور پڈوچیری کے ارکان پارلیمنٹ سے پارلیمنٹ میں سلسلے وار ملاقاتیں کی ہیں۔اس دوان ارکان پارلیمنٹ نے این ای پی مسودہ پر تفصیلی تبادلہ کیا اور تعلیم سے متعلق کئی موضوعات زیر بحث آئے۔چند ارکان نے اپنی متعلقہ ریاست ؍مرکز کے زیر انتطام خطے کی تعلیمی ضروریات کو ظاہر کرتی اپنی تحریری نمائندگی بھی فروغ انسانی وسائل کے وزیر کو سونپی۔
اس موقع پر بولتے ہوئے وزیر موصوف نے کہا کہ اجتماعی کوشش اور بڑے پیمانے پر صلاح و مشوروں سے پالیسی کو مزید مضبوطی ملے گی۔ انہوں نے کہا کہ ان کی وزارت تمام ارکان پارلیمنٹ سے موصول تجاویز ؍ سفارشات کی جانچ کرے گی اور ان تجاویز؍سفارشات کے ساتھ ہم ایک پالیسی وضع کرنے کے اہل ہوں گے، جس سے ملک کا تعلیمی نظام بدل جائے گا اور جس سے ایک نئے ہندوستان کا راستہ ہموار ہوگا۔مرکزی وزیر نے یہ بھی بتایا کہ آج کی تاریخ تک ہمیں عوام سے ایک لاکھ پچاس ہزار سے زائد تجاویز موصول ہوئی ہیں۔
نئی تعلیمی پالیسی کی کچھ اہم خصوصیات نیچے دی جارہی ہیں۔
See the link for English:
See the link for Hindi:
وزارت دفاع
ڈی جی ڈی ای نے دفاعی زمین پر غیر مجاز تعمیرات اور تجاوزات کا پتہ لگانے کے لیے آرٹی فیشل انٹلی جنس پر مبنی سافٹ ویئر تیار کیا
سینٹر آف ایکسی لینس آن سیٹلائٹ اور بغیر پائلٹ ریموٹ وہیکل انیشی ایٹو نے مصنوعی ذہانت پر مبنی سافٹ ویئر تیار کیا ہے جو سیٹلائٹ امیجری کا استعمال کرتے ہوئے ٹائم سیریز میں غیر مجاز تعمیرات اور تجاوزات سمیت زمین پر ہونے والی تبدیلیوں کا خود بخود پتہ لگا سکتا ہے۔ سی او ای- ایس یو آر وی ای آئی ، جو کہ نیشنل انسٹی ٹیوٹ آف ڈیفنس اسٹیٹس مینجمنٹ میں ڈائریکٹوریٹ جنرل ڈیفنس اسٹیٹس کے ذریعے قائم کیا گیا ہے، سروے میں جدید ترین ٹیکنالوجی کا فائدہ اٹھاتا ہے۔ جیسے کہ مؤثر زمینی انتظام اور شہری منصوبہ بندی کے لیے سیٹلائٹ امیجری، ڈرون امیجری اور جیو اسپیشل ٹولز وغیرہ ۔ سی او ای کا افتتاح 16 دسمبر 2021 کو رکھشا منتری جناب راج ناتھ سنگھ نے کیا تھا۔
یہ تبدیلی کا پتہ لگانے والا سافٹ ویئر سی او ای- ایس یو آر وی ای آئی نے نالج پارٹنر بھابھا اٹامک ریسرچ سینٹر ، وشاکھاپٹنم کے تعاون سے تیار کیا ہے۔ فی الحال، یہ آلہ تربیت یافتہ سافٹ ویئر کے ساتھ نیشنل ریموٹ سینسنگ سینٹر کارٹوسیٹ۔3 امیجری کا استعمال کرتا ہے۔ تبدیلیوں کا پتہ مختلف اوقات کی سیٹلائٹ تصویروں کا تجزیہ کرکے لگایا جاتا ہے۔
ایپلی کیشن کو سی او ای نے 62 چھاؤنیوں میں استعمال کیا ہے اور حالیہ عرصہ میں زمینی صورتحال کے ساتھ اس کا موازنہ کیا گیا ہے۔ یہ آلہ کنٹونمنٹ بورڈز کے چیف ایگزیکٹو آفیسرز  کو مستقل نوعیت کی تبدیلیوں کی نشاندہی کرنے کے قابل بناتا ہے اور پھر انہیں یہ جانچنے کا اہل بناتا ہے کہ آیا ایسی تبدیلیاں مجاز اتھارٹی کی منظوری کے بغیر کی گئی ہیں۔ یہ سی ای او کو یہ جاننے کی رہنمائی کرتا ہے کہ آیا غیر مجاز تعمیرات یا تجاوزات کے خلاف بروقت کارروائی کی گئی ہے اور اگر نہیں، تو بلا تاخیر مناسب قانونی کارروائی کی جا سکتی ہے۔
یہ سافٹ ویئر غیر مجاز سرگرمیوں پر بہتر کنٹرول کی سہولت فراہم کرتا ہے، فیلڈ اسٹاف کی جوابدہی کو یقینی بناتا ہے اور بدعنوانی کے طریقوں کو کم کرنے میں مدد کرتا ہے۔ یہ معلوم ہوا کہ 1,133 غیر مجاز تبدیلیوں کا پتہ لگ چکا ہے اور 570 معاملوں میں پہلے ہی کارروائی کی جا چکی ہے۔ بقیہ 563 معاملوں میں، جہاں کہیں بھی قانونی کارروائی کی ضرورت ہے، کنٹونمنٹ بورڈز نے آلہ کے ذریعے تبدیلیوں کا پتہ لگانے کے بعد اس پر کارروائی شروع کردی ہے۔
تبدیلی کا پتہ لگانے کے آلہ کے نتیجے میں موثر دفاعی زمینی انتظام کو یقینی بنایا جاسکے گا ۔ مزید درستگی حاصل کرنے اور اسے اپ گریڈ کرنے کی کوششیں جاری ہیں۔ سی او ای نے اب تبدیلی کا پتہ لگانے والے ٹول کے ساتھ بہتر اے آئی انٹرفیس کے لیے کچھ دیگر معروف تنظیموں کے ساتھ شراکت داری کی ہے تاکہ تبدیلی کا پتہ لگانے والے سافٹ ویئر کی فعالیت کو بڑھایا جا سکے۔ اس سے ڈی جی ڈی ای اور سروسز کو خاص طور پر دور دراز اور غیر آباد علاقوں میں واقع دفاعی زمین کے انتظام میں خاص طور سے فائدہ ہو سکتا ہے۔
سی او ای- ایس یو آر وی ای آئی نے زمین کے انتظام کے لیے خالی زمین کے تجزیے اور پہاڑی چھاؤنیوں کے تھری ڈی امیجری تجزیہ کے لیے ٹولز بھی تیار کیے ہیں۔ ٹیکنالوجی کا فائدہ اٹھاتے ہوئے، یہ جیوگرافک انفارمیشن سسٹم پر مبنی لینڈ مینجمنٹ سسٹم کے ذریعے دفاعی زمین کے زیادہ سے زیادہ استعمال کو یقینی بنانے کی کوشش کر رہا ہے۔
وزارت دفاع
بھارتی فضائیہ کے کمانڈروں کی کانفرنس، اپریل21
نئی دہلی، 12/اپریل2021 ۔ بتاریخ 15 اپریل 2021 فضائیہ کے صدر دفتر  میں سال 2021 کے پہلے دو سالہ فضائیہ کے کمانڈروں کی کانفرنس کا افتتاح قابل احترام وزیر دفاع کے ذریعہ کیا جائے گا۔
اعلیٰ ترین سطح کی قیادت کی اس کانفرنس کا مقصد آنے والے وقت میں بھارتی فضائیہ کی آپریشنل صلاحیتوں آپریشنل صلاحیتوں سے متعلق مسائل کا حل نکالنا ہے۔ کانفرنس کے دوران تین دن تک بھارتی فضائیہ کی صلاحیتوں سے متعلق پالیسیوں اور حکمت عملی سے وابستہ امور کے حل کے لئے متعدد قسم کے صلاح و مشورے کے ایک سلسلے کا انعقاد کیا جائے گا، جن سے بھارتی فضائیہ اپنے حریفوں کے مقابلے سبقت حاصل کرسکے۔ انسانی وسائل اور انتظامی صلاحیتوں میں بہتری کے لئے متعدد فلاحی اور انسانی وسائل سے متعلق تدابیر پر بھی تبادلہ خیال کیا جائے گا۔
فضائیہ کے کمانڈروں کی کانفرنس فضائیہ کے صدر دفتر کے سبرتو ہال میں منعقد کی جانے والی دو سالہ کانفرنس ہے۔ یہ کانفرنس بھارتی فضائیہ کی اعلیٰ قیادت کو آپریشنز، رکھ رکھاؤ اور انتظام و انصرام سے متعلق اہم امور پر تبادلہ کے لئے ایک پلیٹ فارم فراہم کرتی ہے۔ اس کانفرنس میں بھارتی فضائیہ کی سبھی کمانوں کے ایئر آفیسرز کمانڈنگ اِن چیف، سبھی پرنسپل اسٹاف آفیسرس اور فضائیہ کے صدر دفتر میں تعینات سبھی ڈائریکٹر جنرل حصہ لے رہے ہیں۔